text: Ulykke i morgentrafikken: Knallertfører alvorligt kvæstet
  26 maj 2015 kl. 06.17
  Tirsdag morgen meldte Syd- og Sønderjyllands Politi om et motorcykel-uheld ved Håndværkervej i Esbjerg. Det viste sig i stedet at være en stor knallert, hvor føreren kom alvorligt til skade.
  Syd- og Sønderjyllands Politi har fået overblik over en ulykke på Håndværkervej i Esbjerg, der skete tidligt tirsdag morgen
  - En 55-årig knallertfører fra Outrup overholder ikke sin vigepligt, og derfor påkører en 36-årige bilist fra Esbjerg ham, fortæller vagtchefen ved Syd- og Sønderjyllands Politi.
  Den 55-årige knallertfører fra Outrup blev efter ulykken kørt til Sydvestjysk Sygehus.
  - Han er kommet alvoligt til skade, men er umiddelbart udenfor livsfare, fortæller vagtchefen.
  Den 36-årige bilist slap uskadt fra ulykken.
  Den 55-årige har rutinemæssigt fået foretaget en blodprøve for at tjekke for spirituspåvirkning, og bilinspektører undersøger ulykkesstedet for at fastslå om bilisten har kørt for stærkt.
  